CELEX: 22021D2215
Language: sk
Date: 2021-11-30 00:00:00
Title: Rozhodnutie Asociačnej Rady EÚ – Alžírsko č. 1/2021 z 30. novembra 2021 o schválení predĺženia platnosti priorít partnerstva medzi EÚ a Alžírskom [2021/2215]

14.12.2021   
               
               
                  SK
               
               
                  Úradný vestník Európskej únie
               
               
                  L 447/11
               
            
         ROZHODNUTIE ASOCIAČNEJ RADY EÚ – ALŽÍRSKO č. 1/2021
         z 30. novembra 2021
         o schválení predĺženia platnosti priorít partnerstva medzi EÚ a Alžírskom [2021/2215]
         ASOCIAČNÁ RADA EÚ – ALŽÍRSKO,
         so zreteľom na Euro-stredomorskú dohodu o pridružení medzi Európskym spoločenstvom a jeho členskými štátmi na jednej strane a Alžírskou demokratickou ľudovou republikou na strane druhej,
         keďže:
         
                     (1)
                  
                  
                     Euro-stredomorská dohoda o pridružení medzi Európskym spoločenstvom a jeho členskými štátmi na jednej strane a Alžírskou demokratickou ľudovou republikou na strane druhej (ďalej len „dohoda“) bola podpísaná 22. apríla 2002 a nadobudla platnosť 1. septembra 2005 (1).
                  
               
                     (2)
                  
                  
                     Podľa článku 94 dohody má Asociačná rada právomoc prijímať príslušné rozhodnutia na účel dosiahnutia cieľov dohody.
                  
               
                     (3)
                  
                  
                     Rozhodnutím Asociačnej rady č. 1/2017 (2) sa EÚ a Alžírsko dohodli na prioritách partnerstva usmerňujúcich ich partnerstvo v rokoch 2017 – 2020.
                  
               
                     (4)
                  
                  
                     Obe strany sa výmenou listov dohodli, že by sa mala predĺžiť platnosť priorít partnerstva medzi EÚ a Alžírskom, ako dokumentu, ktorý usmerňuje upevňovanie tohto partnerstva, a to dovtedy, kým sa neprijmú nové aktualizované priority tohto partnerstva.
                  
               
                     (5)
                  
                  
                     V článku 10 rokovacieho poriadku Asociačnej rady sa stanovuje možnosť prijímať rozhodnutia písomným postupom v období medzi zasadnutiami, ak sa na tom zmluvné strany dohodnú,
                  
               PRIJALA TOTO ROZHODNUTIE:
         
            Článok 1
            Asociačná rada písomným postupom rozhodla, že platnosť priorít partnerstva medzi EÚ a Alžírskom pripojených k jej rozhodnutiu č. 1/2017 sa predlžuje dovtedy, kým Asociačná rada neprijme nové aktualizované priority partnerstva.
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 30. novembra 2021
            
               
                  Za Asociačnú radu EÚ-Alžírsko
               
               
                  Predseda
               
               Ramtane LAMAMRA
               
            
         
         
            (1)  Ú. v. EÚ L 265, 10.10.2005, s. 2.
         
            (2)  Rozhodnutie Asociačnej rady EÚ – Alžírsko č. 1/2017 z 13. marca 2017, ktorým sa schvaľujú priority partnerstva EÚ a Alžírska (Ú. v. EÚ L 82, 29.3.2017, s. 9).